กรุงศรีตั้งเป้าสู่ความเป็นกลางทางคาร์บอน ปี 2573
กรุงศรีประกาศตั้งเป้าสู่ความเป็นกลางทางคาร์บอน ปี 2573 สนองเป้าหมายการลดก๊าซเรือนกระจกของไทยบนเวที COP26
27 ธ.ค. 2564

กรุงศรี (ธนาคารกรุงศรีอยุธยา จำกัด (มหาชน)) ประกาศเป้าหมายความเป็นกลางทางคาร์บอน ลดปล่อยคาร์บอนไดออกไซด์จากการดำเนินงานของธนาคารภายในปี 2573 และจากบริการทางการเงินภายในปี 2593 เปิดแผนตามวิสัยทัศน์สู่ความเป็นกลางทางคาร์บอนของธนาคาร (Krungsri Carbon Neutrality Vision)การประกาศเป้าหมายความเป็นกลางทางคาร์บอนของธนาคารที่มีความแน่วแน่และชัดเจนนั้น สอดรับกับการกำหนดเป้าหมายตามแผนการดำเนินงานลดก๊าซเรือนกระจกของประเทศ (Nationally Determined Contributions: NDCs) ที่ประกาศบนเวที COP26 ณ เมืองกลาสโกว์ โดยประเทศไทยตั้งเป้าลดการปล่อยก๊าซเรือนกระจกเพื่อมุ่งสู่ความเป็นกลางทางคาร์บอนภายในปี 2593 กรุงศรีจึงกำหนดแผนงานในการเร่งลดคาร์บอนที่ปฏิบัติได้จริง โดยมีเป้าหมายชัดเจนเพื่อมุ่งสู่การธนาคารที่มีความเป็นกลางทางคาร์บอน รวมถึงให้การสนับสนุนทางการเงินแก่โครงการธุรกิจเพื่อสังคมและความยั่งยืนอย่างจริงจังนายเซอิจิโระ อาคิตะ กรรมการผู้จัดการใหญ่และประธานเจ้าหน้าที่บริหาร ธนาคารกรุงศรีอยุธยา จำกัด (มหาชน) กล่าวว่า “กรุงศรีมีความมุ่งมั่นที่จะร่วมแก้ไขปัญหาความเปลี่ยนแปลงของสภาพอากาศ ซึ่งถือเป็นเรื่องเร่งด่วนและฉุกเฉินของประชาคมโลก และธนาคารจะเร่งดำเนินการในเชิงกลยุทธ์เพื่อสนับสนุนการลดการปล่อยก๊าซเรือนกระจก ผ่านการช่วยเหลือลูกค้าให้สามารถเปลี่ยนผ่านไปสู่การลงทุนและการดำเนินธุรกิจแบบคาร์บอนต่ำ รวมถึงให้การสนับสนุนทางการเงินอย่างครบวงจรแก่โครงการพลังงานทางเลือกนอกจากนี้ กรุงศรีจะดำเนินการลดคาร์บอนในส่วนของกระบวนการดำเนินธุรกิจของธนาคารอย่างเร่งด่วน ผ่านการเพิ่มประสิทธิภาพในการใช้ทรัพยากร กระบวนการปรับเปลี่ยนองค์กรไปสู่ดิจิทัล การปรับเปลี่ยนมาใช้พลังงานทางเลือก และการใช้ประโยชน์จากกลไกชดเชยคาร์บอน”กรุงศรีมุ่งมั่นเดินหน้าตามพันธกิจสู่ความเป็นกลางทางคาร์บอน โดยกำหนดเป้าหมายดังต่อไปนี้1. ลดการปล่อยคาร์บอนไดออกไซด์จากกระบวนการทางธุรกิจของธนาคารภายในปี 25732. ลดการปล่อยคาร์บอนไดออกไซด์จากการให้บริการทางการเงินทั้งหมดภายในปี 25933. ลดการสนับสนุนทางการเงินแก่โรงไฟฟ้าพลังถ่านหินให้เหลือศูนย์ภายในทศวรรษนี้ และดำเนินนโยบายการเปิดเผยข้อมูลทางการเงินอย่างโปร่งใส โดยเปิดเผยข้อมูลการปล่อยและเป้าหมายการปรับลดก๊าซเรือนกระจกที่เกี่ยวข้องกับการให้สินเชื่อและการลงทุนของธนาคาร4. เพิ่มการสนับสนุนทางการเงินให้แก่โครงการธุรกิจเพื่อสังคมและความยั่งยืน เป็น 50,000-100,000 ล้านบาทภายปี 25735. ส่งเสริมการพัฒนาตลาดการเงินยั่งยืนและการเงินสีเขียวในประเทศไทยอย่างจริงจังและต่อเนื่องด้วยจิตสำนึกและหน้าที่ในฐานะธนาคารพาณิชย์ที่มีความสำคัญเชิงระบบ (D-SIB) ของไทย และบริษัทในเครือของมิตซูบิชิ ยูเอฟเจ ไฟแนนเชียล กรุ๊ป (MUFG) หนึ่งในกลุ่มสถาบันการเงินที่ใหญ่ที่สุดระดับโลก กรุงศรีประกาศวิสัยทัศน์สู่ความเป็นกลางทางคาร์บอน (Krungsri Carbon Neutrality Vision) เพื่อสนับสนุนและเป็นไปตามแนวทางการประกาศเป้าหมายสู่ความเป็นกลางทางคาร์บอนของ MUFG (Carbon Neutrality Declaration) ซึ่งเป็นเป้าหมายที่มีความมุ่งมั่นในการลดการปล่อยก๊าซคาร์บอนไดออกไซด์ในระดับโลกที่ได้ประกาศไปก่อนหน้านี้